Augustikuu sumedad ööd ei ole enam kaugel ja Party Safari tuleb taas. Seekord siis Viljandimaal ja juba üheksandat korda. Nii uskumatu, kui see ka pole on esimesest safarist Läänemaal (8.8.2009) möödas 2 aastat.    Party Safari IX - 13 Mustkuube Mulgimaal  13. august 2011  Viljandi maakond    12. augusti õhtul toimub stardijärjekorra loosimine - esimesena need, kes kohal ja seejärel ülejäänud. Stardijärjekord koos kellaaegadega pannakse reede õhtul ka kodulehele. Täpselt loositud ajal läheb tiimil aeg käima olenemata sellest, kas tiim sõidab rajale või mitte. Stardi asukoha teatame vahetult enne üritust. Eraldi tasu esimese päeva eest ei ole. Ööbimine võimalik telkides. Tiimi regades  peaks kirja panema ka mis päeval tiim tuleb.    Osalemise hind jätkuvalt sama 10 eur 4+ liikmeliste tiimide osaleja kohta, 15 eur, kui liikmeid 2-3. Seekord eraldi hind 7+ liikmelistele tiimidele 8 eur osaleja kohta.    Registreerumine IX safarile algab 13. juulil kell 13.13 ja lõpeb 50 tiimi täis saamisel või 6. augustil kell 13.13. Registreeruda saab kodulehel.    Nõiad, maagilised numbrid, alkeemia, loitsud, mulgimaa saladused, müstika on seekordse seikluse  märksõnadeks. Kõik täpsustused saavad seiklusele registreerunud oma postkastidesse järgneva kuu jooksul.    Seniks, aga hoidke endast eemal haigused - vana retsept õpetab nii - Võte musta kassi verd, sega seda õllega või keedetud kaljaga, sega soojalt või külmalt. Seda võta sisse üks lusikatäis päevas ja kõige hiljem aasta pärast on palavik kadunud.